b'\n_START_ARTICLE_\nEgzon\n_START_PARAGRAPH_\nEgzon ili ekson (od gr\xc4\x8d. \xe1\xbc\x94\xce\xbe\xcf\x89: izvan, vanjski) jest kodiraju\xc4\x87a sekvencija koju sadr\xc5\xbei eukariotski gen. Drugi dio jest nekodiraju\xc4\x87u DNK koja predstavlja introne. Kad su znanstvenici gotovo u potpunosti uspjeli sekvencirati ljudski genom 2003. godine, uvidjelo se da se broj gena i bjelan\xc4\x8devina ne poklapa, \xc5\xa1to je potvrdilo teoriju da jedan gen kodira vi\xc5\xa1e bjelan\xc4\x8devina, a ne samo jednu. I egzoni i introni se prepisuju kad se mRNK stvara po DNK kalupu. Introne potom izrezuju bjelan\xc4\x8devine odgovorne za nastajanje takozvane zrele mRNK iz koje potom procesom translacije (prevo\xc4\x91enja) stvaraju bjelan\xc4\x8devine. Egzoni se u procesu izrezivanja introna mogu razli\xc4\x8ditim redoslijedom povezati. Ba\xc5\xa1 zato nastaju razli\xc4\x8dite mRNK, a time i razli\xc4\x8dite bjelan\xc4\x8devine.  Egzon je bilo koji dio gena koji \xc4\x87e kodirati zavr\xc5\xa1ni dio zrele RNK koju je proizveo taj gen nakon \xc5\xa1to su introni uklonjeni izrezivanjem RNK. Pojam egzon se odnisi i na niz DNK unutar gena i odgovaraju\xc4\x87em nizu u prijepisima RNK. U izrezivanju RNK, introni su uklonjeni a egzoni su kovalentno zdru\xc5\xbeeni jedan drugome kao dio stvaraju\xc4\x87e zrele glasni\xc4\x8dke RNK. Kao \xc5\xa1to cijeli skup gena neke vrste tvori genom, cijeli skup egzona tvori egzom. Granicu egzona i introna kod izrezivanja (splicinga) predstavlja mjesto izrezivanja (splice site, Splei\xc3\x9f-Stelle)'